Christophe Plantin

Christophe Plantin (Christoffel Plantijn) (født ca. 1520 i St. Avertin ved Tours, død 1. juli 1589 i Antwerpen) var en nederlandsk boktrykker og forlegger.

Plantin virket først noen år som boktrykker i Frankrike før han slo seg ned i Antwerpen i 1549, først som bokbinder og fra 1555 som boktrykker. Fra 1576 til sin død hadde han sitt trykkeri i et
anselig hus i byen. 

Sammen med svigersønnen Jean Moerentorf utviklet Plantin boktrykkeriet til et av samtidens største og mest berømte. I 1570 ble han utnevnt til Filip IIs hoffboktrykker. 

I 1876 kjøpte byen Antwerpen den gamle eiendommen og samlingen med kostbare bøker og håndskrifter og opprettet Plantin-Moretus Museum. Museet kom på UNESCOs verdensarvsliste i 2005.

 Referanser 

 Kilder 
 Artikkel av E. Gigas og Carl S. Petersen i Salmonsens konversationsleksikon, bd. 19, s. 228

 Eksterne lenker 


Kategori:Forleggere
Kategori:Franske forleggere
Kategori:Personer fra departementet Indre-et-Loire